《因閒坐偶成韵谢黄虚谷》
宋代·陈著

梦曾骑马踏京华，老矣盟鸥寄水涯。
回首故人多宿草，攒眉晚水自寒花。
南风漫把初心鼓，西日难将只手遮。
犹有穷吟谁管领，何时王翰作邻家。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。